text: Rekordstor opbakning til brandskole
  20 september 2011 kl. 09.58
  Både i Horsens og Vejle har søgningen til årets brandskoler været overvældende. I Vejle deltager 1216 elever fra 34 skoler i brandskolen på hovedbrandstationen på Norgesvej.
  Brandskolen i Vejle har i år modtaget 60.000 kr. fra Foreningen Østifterne. Pengene skal bruges til indkøb af bænke, et lydanlæg og afspærringsmateriel, så Bamse Brandskolen kan få meget permanente rammer. 
  Brandskolen er et tilbud til alle elever i alderen 9-10 år i Vejle Kommune. Undervisningen sker ved en veksling mellem sceneoptræden, praktiske øvelser og demonstrationer. Dette giver en god blanding af både sjov og alvor. Når eleverne drager hjem fra arrangementet får de et 20 siders undervisningshæfte med, så læringen kan forsætte. 
  - Det er vores håb, at eleverne efter at have været på brandskolen går hjem til både skole, forældre, søskende og venner og viderebringer den læring, de har fået, fortæller Bo Gøgsig, der er beredskabsinspektør ved Vejle Brandvæsen.
  Brandskole i Vejle -  http://www.vejlebrandvaesen.dk/Nyheder--artikler/Bamses-Brandskole Vejle
  